Document ID: 31991R0542

ΚΑΝΟΝΙΣΜΟΣ ( ΕΟΚ ) αριθ . 542/91 ΤΟΥ ΣΥΜΒΟΥΛΙΟΥ της 4ης Μαρτίου 1991 που τροποποιεί τους κανονισμούς ( ΕΟΚ ) αριθ . 2340/90 και (ΕΟΚ ) αριθ . 3155/90 που παρεμποδίζουν τις συναλλαγές της Κοινότητας που αφορούν το Ιράκ και το Κουβέιτ
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Εκτιμώντας :
ότι, με τους κανονισμούς ( ΕΟΚ ) αριθ . 2340/90 ( 1 ), και ( ΕΟΚ ) αριθ . 3155/90 ( 2 ), είχαν απαγορευτεί οι συναλλαγές της Κοινότητας με το Ιράκ και το Κουβέιτ μετά από τα ψηφίσματα του συμβουλίου ασφαλείας των Ηνωμένων Εθνών που επέβαλαν εμπάργκο έναντι των δύο αυτών χωρών, ύστερα από την εισβολή και την κατοχή του Κουβέιτ από τις ιρακινές δυνάμεις -
ότι τώρα έχει επιτευχθεί η απελευθέρωση του Κουβέιτ -
ότι το συμβούλιο ασφαλείας των Ηνωμένων Εθνών ενέκρινε στις 2 Μαρτίου 1991 το ψήφισμα 686 ( 1991 ) που υπενθυμίζει, μεταξύ άλλων, το σημείο 9 του ψηφίσματος 661 ( 1990 ) σχετικά με τη βοήθεια στην κυβέρνηση του Κουβέιτ, και που ζητάει, στο σημείο 6, να λάβουν όλα τα κράτη μέλη, ο οργανισμός των Ηνωμένων Εθνών, οι ειδικευμένες υπηρεσίες καθώς και οι άλλοι διεθνείς οργανισμοί του συστήματος των Ηνωμένων Εθνών όλα τα κατάλληλα μέτρα για να συνεργαστούν με την κυβέρνηση και το λαό του Κουβέιτ στην ανοικοδόμηση της χώρας τους -
ότι η Κοινότητα και τα κράτη μέλη, συνελθόντες στα πλαίσια της πολιτικής συνεργασίας, κρίνουν ότι δεν υπάρχει λόγος να διατηρηθούν τα μέτρα του εμπάργκο που επέβαλε η Κοινότητα όσον αφορά το Κουβέιτ -
ότι η Κοινότητα και τα κράτη μέλη αποφάσισαν την άρση των εν λόγω μέτρων,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Καταργούνται από τις 2 Μαρτίου 1991 οι απαγορεύσεις που είχαν επιβληθεί από τους κανονισμούς ( ΕΟΚ ) αριθ . 2340/90 και ( ΕΟΚ ) αριθ . 3155/90, όσον αφορά το Κουβέιτ . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 4 Μαρτίου 1991 .

Labels: 17
5
0
3
18